               AN COIMISIÚN EORPACH
            An Bhruiséil,9.12.2021
            COM(2021) 781 final
            2021/0409(NLE)

            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh sa Chomhairle Comhlachais a bunaíodh leis an gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Stát Iosrael, den pháirt eile, a mhéid a bhaineann le síneadh a chur le Plean Gníomhaíochta AE – Iosrael.

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunaítear an seasamh atá le glacadh thar ceann an Aontais i gComhchoiste Comhlachais AE – Iosrael a bunaíodh leis an gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Stát Iosrael, den pháirt eile, (‘an Comhaontú Eora-Mheánmhara’), a mhéid a bhaineann le moladh a ghlacadh maidir le síneadh a chur le Plean Gníomhaíochta AE – Iosrael.

               2.Comhthéacs an togra

               2.1.An Comhaontú Eora-Mheánmhara

               Síníodh an Comhaontú Eora-Mheánmhara sa Bhruiséil an 20 Samhain 1995 agus tháinig sé i bhfeidhm an 1 Meitheamh 2000. Is é an bunús dlí don chaidreamh déthaobhach idir an tAontas agus Iosrael. Tá sé d’aidhm ag an gComhaontú:

               –creat iomchuí a sholáthar le haghaidh idirphlé polaitiúil, lena bhféadfar forbairt a dhéanamh ar dhlúthchaidreamh polaitiúil idir na Páirtithe;

               –an trádáil a mhéadú, inter alia, trí mhéadú a dhéanamh ar thrádáil in earraí agus seirbhísí, an ceart bunaíochta a léirscaoileadh go cómhalartach, léirscaoileadh breise forchéimnitheach an tsoláthair phoiblí, an tsaorghluaiseacht chaipitil agus dlús a chur leis an gcomhar san eolaíocht agus sa teicneolaíocht chun forbairt chomhchuí ar chaidreamh eacnamaíoch idir an Comhphobal agus Iosrael a chur chun cinn agus ar an gcaoi sin gníomhaíocht eacnamaíoch a chur chun cinn san Aontas agus in Iosrael, feabhas a chur ar dhálaí maireachtála agus fostaíochta, agus feabhas a chur ar tháirgiúlacht agus ar chobhsaíocht airgeadais;

               –comhar réigiúnach a spreagadh d’fhonn cómhaireachtáil shíochánta agus cobhsaíocht eacnamaíoch pholaitiúil a chomhdhlúthú;

               –comhar a chur chun cinn i réimsí eile a bhfuil leas coiteann acu iontu.

               2.2.An Chomhairle Comhlachais

               An Chomhairle Comhlachais a bunaíodh leis an gComhaontú Eora-Mheánmhara, tá sé comhdhéanta de bhaill de Chomhairle an Aontais Eorpaigh agus baill den Choimisiún Eorpach, ar thaobh amháin, agus baill de Rialtas Stát Iosrael, ar an taobh eile. Tá sé beartaithe cruinniú a bheith aici ar leibhéal na n‑airí uair amháin sa bhliain agus nuair is gá, ar thionscnamh a Cathaoirligh, agus i gcomhréir leis na coinníollacha a leagtar síos ina rialacha nós imeachta. Is de chomhthoil na bPáirtithe a ghlacann an Chomhairle Comhlachais cinntí agus moltaí. Idir na seisiúin, féadfaidh sí cinntí nó moltaí a dhéanamh trí bhíthin nós imeachta i scríbhinn má chomhaontaíonn na Páirtithe amhlaidh, de réir Airteagal 10 de na Rialacha Nós Imeachta.

               2.3.An gníomh atá beartaithe ag an gComhairle Comhlachais

               Tá an Chomhairle Comhlachais le moladh a ghlacadh maidir le síneadh a chur le Plean Gníomhaíochta AE – Iosrael (‘an gníomh atá beartaithe’). I gcomhréir le hAirteagal 10 de Rialacha Nós Imeachta na Comhairle Comhlachais, glacfar an moladh trí bhíthin nós imeachta i scríbhinn.

               Is é is cuspóir don ghníomh atá beartaithe síneadh 3 bliana a chur le bailíocht Phlean Gníomhaíochta AE – Iosrael, chun a áirithiú go leanfar den chomhar idir an dá pháirtí.

               3.An seasamh atá le glacadh thar ceann an Aontais

               An seasamh atá le glacadh ag an Aontas Eorpach sa Chomhairle Comhlachais a bunaíodh leis an gComhaontú Eora-Mheánmhara, maidir le moladh a ghlacadh i dtaca le síneadh 3 bliana a chur le Plean Gníomhaíochta AE – Iosrael, tá sé bunaithe ar théacs an mholta atá i gceangal leis an gCinneadh seo.

               Tá saibhreas agus beogacht an chaidrimh idir an tAontas Eorpach agus Iosrael deimhnithe arís agus arís eile ag an dá pháirtí agus go bhfuil siad lántiomanta d’fhorbairt leanúnach an chaidrimh sin i ngach réimse a bhaineann leis an leas frithpháirteach.

               Dá bhrí sin, gabhann sé chun leas na bpáirtithe síneadh a chur leis an bPlean Gníomhaíochta.

               4.Bunús dlí

               4.1.An bunús dlí don nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist. Áirítear leis freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtóir an Aontais Eorpaigh’
                  1
               .

               4.1.2.Feidhm maidir leis an gcás seo

               Is comhlacht é an Chomhairle Comhlachais a bunaíodh le comhaontú, is é sin an Comhaontú Eora-Mheánmhara.

               An gníomh a iarrtar ar an gComhairle Comhlachais a ghlacadh, is gníomh é a bhfuil éifeachtaí dlíthiúla leis.

               Tá éifeachtaí dlíthiúla ag an ngníomh atá beartaithe toisc go gcuirfidh sé síneadh 3 bliana leis an bPlean Gníomhaíochta AE – Iosrael atá ann faoi láthair.

               Dá bhrí sin, is é Airteagal 218(9) CFAE an bunús dlí don nós imeachta le haghaidh an chinnidh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach do chinneadh faoi Airteagal 218(9) CFAE, braitheann sé go príomha ar chuspóir agus ar ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile a shainaithint mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh‑chomhpháirte.

               4.2.2.Feidhm maidir leis an gcás seo

               Baineann príomhchuspóir agus príomhábhar an ghnímh atá beartaithe le comhar le tríú tír faoi chuimsiú comhaontú comhlachais agus Bheartas Comharsanachta na hEorpa.

               Dá bhrí sin, is é Airteagal 217 CFAE an bunús dlí substainteach don chinneadh atá beartaithe.

               4.3.Conclúid

               Ba cheart Airteagal 217 a bheith ina bhunús dlí le haghaidh an chinnidh atá beartaithe, i gcomhar le hAirteagal 218(9) CFAE.

               5.Foilsiú an ghnímh atá beartaithe

               Ós rud é go modhnófar le gníomh na Comhairle Comhlachais fad Phlean Gníomhaíochta AE – Iosrael, is iomchuí é a fhoilsiú in Iris Oifigiúil an Aontais Eorpaigh tar éis a ghlactha, (i gcomhréir le Rialacha Nós Imeachta Chomhairle Comhlachais AE – Iosrael), agus in Reshumot Iosrael (Iris Oifigiúil Iosrael) má chinneann an Chomhairle Comhlachais amhlaidh.

               2021/0409 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh sa Chomhairle Comhlachais a bunaíodh leis an gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Stát Iosrael, den pháirt eile, a mhéid a bhaineann le síneadh a chur le Plean Gníomhaíochta AE – Iosrael.

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 217 i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Maidir leis an gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Stát Iosrael, den pháirt eile, tháinig sé i bhfeidhm an 1 Meitheamh 2000.

               (2)De bhun Airteagal 69 den Chomhaontú Eora-Mheánmhara, féadfaidh an Chomhairle Comhlachais cinntí a ghlacadh agus moltaí iomchuí a dhéanamh.

               (3)Tá an Chomhairle Comhlachais leis an moladh a ghlacadh maidir le síneadh a chur le Plean Gníomhaíochta AE – Iosrael trí nós imeachta i scríbhinn.

               (4)Is iomchuí an seasamh atá le glacadh thar ceann an Aontais sa Chomhairle Comhlachais a bhunú, ós rud é go mbeidh éifeachtaí dlíthiúla ag an moladh sin.

               (5)Leis an síneadh 3 bliana a chuirfear le Plean Gníomhaíochta AE-Iosrael beidh deis iomlán ag na Páirtithe an comhar eatarthu a fhorbairt sna blianta amach romhainn, lena n‑áirítear trí chaibidlíocht a d’fhéadfaí a dhéanamh ar thosaíochtaí comhpháirtíochta.

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh ag an Aontas Eorpach sa Chomhairle Comhlachais a bunaíodh leis an gComhaontú Eora-Mheánmhara lena mbunaítear comhlachas idir na Comhphobail Eorpacha agus a mBallstáit, de pháirt, agus Stát Iosrael, den pháirt eile, beidh sé bunaithe ar an dréachtmholadh ón gComhairle Comhlachais atá i gceangal leis an gCinneadh seo.

               Airteagal 2

               Dírítear an Cinneadh seo chuig an gCoimisiún agus chuig an Ardionadaí.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, Cás C-399/12, ECLI:EU:C:2014:2258, míreanna 61 go 64.

    ---documentbreak---

               AN COIMISIÚN EORPACH
            An Bhruiséil,9.12.2021
            COM(2021) 781 final

            IARSCRÍBHINN
            a ghabhann leis an
            Togra le haghaidh CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh sa Chomhairle Comhlachais a bunaíodh leis an gComhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Stát Iosrael, den pháirt eile, a mhéid a bhaineann le síneadh a chur le Plean Gníomhaíochta AE – Iosrael.

               IARSCRÍBHINN

                  MOLADH UIMH. xxx Ó CHOMHAIRLE COMHLACHAIS AE-IOSRAEL lena bhformheastar an síneadh ar Phlean Gníomhaíochta AE-Iosrael

               TÁ COMHAIRLE COMHLACHAIS AE-IOSRAEL,

               Ag féachaint don Chomhaontú Eora‑Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt, agus Stát Iosrael, den pháirt eile, (‘an Comhaontú Eora‑Mheánmhara’),

               De bharr an mhéid seo a leanas:

               (1)Síníodh an Comhaontú Eora‑Mheánmhara sa Bhruiséil an 20 Samhain 1995 agus tháinig sé i bhfeidhm an 1 Meitheamh 2000;

               (2)Le hAirteagal 69 den Chomhaontú Eora‑Mheánmhara tugtar an chumhacht don Chomhairle Comhlachais cinntí a ghlacadh agus moltaí iomchuí a dhéanamh;

               (3)Déantar foráil le hAirteagal 10 de Rialacha Nós Imeachta na Comhairle Comhlachais maidir leis an bhféidearthacht cinntí nó moltaí a ghlacadh trí bhíthin nós imeachta i scríbhinn idir na seisiúin má chomhaontaíonn na Páirtithe amhlaidh;

               (4)Leis an síneadh 3 bliana ar Phlean Gníomhaíochta AE-Iosrael beidh an deis ag na Páirtithe an comhar eatarthu a fhorbairt sna blianta amach romhainn, lena n‑áirítear trí chaibidlíocht a d’fhéadfaí a dhéanamh ar thosaíochtaí comhpháirtíochta,

               TAR ÉIS AN MOLADH SEO A LEANAS A GHLACADH:

               Airteagal 1

               Molann an Chomhairle Comhlachais, ag gníomhú di trí bhíthin nós imeachta i scríbhinn, síneadh 3 bliana a chur le Plean Gníomhaíochta AE – Iosrael amhail ó lá glactha an tsínte.

               Airteagal 2

               Tiocfaidh an Moladh seo i bhfeidhm ar dháta a ghlactha.

               Arna dhéanamh sa xx, [dáta].

               Thar ceann Chomhairle Comhairle AE-an Iosrael

               An tUachtarán

               ***


               AN COIMISIÚN EORPACH
            An Bhruiséil,27.3.2020
            COM(2020) 140 final
            2020/0050(BUD)
            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            lena leasaítear Cinneadh (AE) 2020/265 a mhéid a bhaineann le coigeartuithe ar na méideanna arna bhforscaoileadh ón Ionstraim Sholúbthachta le haghaidh 2020 chun úsáide i gcomhair imirce, insreabhadh dídeanaithe agus bagairtí slándála, le haghaidh bearta láithreacha i gcomhthéacs ráig COVID-19 agus le haghaidh athneartú ar Oifig an Ionchúisitheora Phoiblí Eorpaigh

               MEABHRÁN MÍNIÚCHÁIN

                  Chinn Parlaimint na hEorpa agus an Chomhairle an 27 Samhain 2019 ar an Ionstraim Sholúbthachta a úsáid chun EUR 778,1 milliún a fhorscaoileadh le haghaidh ceannteideal 3 Slandáil agus Saorántacht mar atá molta ag an gCoimisiún.

               Cuireann an Coimisiún dréachtbhuiséad leasaitheach Uimh. 1/2020
                  1
                isteach inniu lena gcuimsítear, i measc méaduithe eile, méadú foriomlán EUR 423,3 milliún ar leibhéal na leithreasuithe faoi chomhair oibleagáidí le haghaidh ceannteideal 3 chun riar do na riachtanais a d’eascair as an méadú ar bhrú imirce sa Ghréig, chun maoiniú a dhéanamh ar bhearta láithreacha atá ag teastáil i gcomhthéacs ráig COVID-19 agus chun méadú ar bhuiséad Oifig an Ionchúisitheora Phoiblí Eorpaigh (OIPE) a chumhdach.

               Mar a cheadaítear faoi Airteagal 14 den Rialachán ón gComhairle (AE, Euratom) Uimh. 1311/2013 an 2 Nollaig 2013 lena leagtar síos an creat airgeadais ilbhliantúil le haghaidh na mblianta 2014 go 2020
                  2
               , moltar sa Dréachtbhuiséad Leasaitheach go mbainfí leas as an Ionstraim Corrlaigh Aonair atá ar fáil go fóill ó 2018 le haghaidh an mhéadaithe a bhaineann leis an imirce (EUR 350 milliún). Maidir leis an gcuid den mhéadú atá fágtha, nach dtagann faoi raon feidhme na hIonstraime Corrlaigh Aonair (EUR 73,3 milliún), tá forscaoileadh breise den Ionstraim Sholúbthachta ag teastáil faoina comhair.

               Dá bhrí sin, gabhann an togra seo leis an dréachtbhuiséad leasaitheach Uimh. 1/2020 chun méadú a dhéanamh dá réir sin ar na méideanna arna bhforscaoileadh ón Ionstraim Sholúbthachta agus cuspóir an fhorscaoilte a leathnú.

               EUR 851,4 milliún (méadú ar EUR 778,1 milliún) a bheidh san fhorscaoileadh coigeartaithe sin na hIonstraim Solúbthachta, le haghaidh cheannteideal 3.

               Leis an gcinneadh forscaoilte seo atá beartaithe, leasófar Cinneadh (AE) 2020/265 an 27 Samhain 2019
                  3
               .

               Tugtar, sa tábla thíos, na leithreasuithe táscacha i gcomhair íocaíochta a chomhfhreagraíonn don fhorscaoileadh atá tugtha ón Ionstraim Sholúbthachta:

               (in EUR milliúin, ag praghsanna reatha)

                        Bliain

                        Leithreasuithe íocaíochta a bhaineann le húsáid na hionstraime solúbthachta in 2020

                        2020

                        450,7

                        2021

                        342,2

                        2022

                        42,4

                        2023

                        16,1

                        Iomlán

                        851,4

               2020/0050 (BUD)

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               lena leasaítear Cinneadh (AE) 2020/265 a mhéid a bhaineann le coigeartuithe ar na méideanna arna bhforscaoileadh ón Ionstraim Sholúbthachta le haghaidh 2020 chun úsáide i gcomhair imirce, insreabhadh dídeanaithe agus bagairtí slándála, le haghaidh bearta láithreacha i gcomhthéacs ráig COVID-19 agus le haghaidh athneartú ar Oifig an Ionchúisitheora Phoiblí Eorpaigh

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i dtaca le hábhair bhuiséadacha agus le bainistíocht fhónta airgeadais
                  4
               , agus go háirithe pointe 12 de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tá sé beartaithe leis an Ionstraim Sholúbthachta go mbeifear in ann caiteachas a mhaoiniú, ar caiteachas é a shainaithnítear go soiléir agus nach bhféadfaí a mhaoiniú faoi na huasteorainneacha a bheadh le fáil le haghaidh ceann amháin nó níos mó de cheannteidil eile bhuiséad ginearálta an Aontais.

               (2)Is é EUR 600 000 000 (praghsanna 2011), mar a leagtar síos in Airteagal 11 de Rialachán (AE, Euratom) Uimh. 1311/2013
                  5
               , ón gComhairle, uasteorainn an mhéid bhliantúil a bheidh ar fáil le haghaidh na hIonstraime Solúbthachta, agus í sin arna méadú, i gcás inarb infheidhme, le méideanna gan chaitheamh a chuirtear ar fáil i gcomhréir leis an dara fomhír de mhír 1 den Airteagal sin.

               (3)An 27 Samhain 2019 ghlac Parlaimint na hEorpa agus an Chomhairle Cinneadh (AE) 2020/265
                  6
                maidir leis an Ionstraim Sholúbthachta a fhorscaoileadh chun méid EUR 778 074 489 a sholáthar i leithreasuithe faoi chomhair oibleagáidí faoi cheannteideal 3 (Slandáil agus saoránacht) don bhliain airgeadais 2020 chun bearta a mhaoiniú i réimse na himirce, na ndídeanaithe agus na slándála.

               (4)Áirítear i ndréachtbhuiséad leasaitheach Uimh. 1/2020
                  7
                méadú EUR 424,3 milliún ar leithreasuithe faoi chomhair oibleagáidí faoi cheannteideal 3. Astu sin, cumhdaítear EUR 350,0 milliún le haghaidh caiteachas breise chun dul i ngleic le brúnna imirce sa Ghréig trí leas a bhaint as an Ionstraim Corrlaigh Aonair a leagtar síos in Airteagal 14 de Rialachán ón gComhairle (AE, Euratom) Uimh. 1311/2013. Ní chumhdaítear le raon feidhme na hIonstraime Corrlaigh Aonair an méid atá fágtha, EUR 73,3 milliún, agus dá bhrí sin teastaíonn forscaoileadh breise den Ionstraim Sholúbthachta le haghaidh 2020. Is gá freisin coigeartú a dhéanamh ar an bpróifíl táscach íocaíochta.

               (5)Ba cheart, dá bhrí sin, Treoir (AE) 2020/265 a leasú dá réir sin.

               (6)Forscaoileadh sin na hIonstraime Solúbthachta, ba cheart é a ghlacadh d’aon uain leis an leasú ar bhuiséad 2020 arae ceadaítear le forscaoileadh na hIonstraime Solúbthachta maoiniú a dhéanamh ar ghníomhaíochtaí áirithe agus an maoiniú sin os cionn uasteorainn a leagtar síos sa Chreat Airgeadais Ilbhliantúil. Chun an comhleanúnachas le leasú sin ar bhuiséad 2020 a áirithiú, ba cheart an Cinneadh seo a theacht i bhfeidhm an lá a fhoilsítear é.

               TAR ÉIS AN CINNEADH SEO A GHLACADH:

               Airteagal 1

               I gCinneadh (AE) 2020/265, leasaítear Airteagal 1 mar a leanas:

               I Mír 1, sa chéad fhomhír, cuirtear “EUR 851 374 489” in ionad “EUR 778 074 489” agus cuirtear an méid seo a leanas in áit an dara fomhír: “Déanfar na suimeanna dá dtagraítear sa chéad fhomhír a úsáid chun bearta a mhaoiniú chun aghaidh a thabhairt ar dhúshláin leanúnacha na himirce, insreabhadh na ndídeanaithe agus na mbagairtí slándála chomh maith leis an ngéarchéim shláintíochta atá ann faoi láthair san Aontas Eorpach de bharr ráig COVID-19 agus de bharr méadú ar riachtanais Oifig an Ionchúisitheora Phoiblí Eorpaigh.”

               I bhfomhír 2, cuirtear an méid seo a leanas in ionad phointí (a) agus (b) den chéad fhomhír:

               “(a)
                     EUR 450 702 108 in 2020;

               (b)
                     EUR 342 205 134 in 2021;”

               Airteagal 2

               Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        COM(2020) 145, 27.3.2020.

                     (2)

                        IO L 347, 20.12.2013, lch. 884.

                     (3)

                        IO L 58, 27.2.2020, lch. 51.

                     (4)

                        IO L 373, 20.12.2013, lch. 1.

                     (5)

                        Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014-2020 (IO L 347, 20.12.2013, lch. 884).

                     (6)

                        Cinneadh (AE) 2020/265 Ó Pharlaimint na hEorpa agus ón gComhairle an 27 Samhain 2019 maidir le leas a bhaint as an Ionstraim Sholúbthachta chun bearta buiséadacha láithreacha a mhaoiniú chun aghaidh a thabhairt ar dhúshláin leanúnacha na himirce, insreabhadh na ndídeanaithe agus na mbagairtí slándála (IO L 058 27.02.2020, lch. 51)

                     (7)

                        COM(2020) 145, 27.3.2020.


               AN COIMISIÚN EORPACH
            An Bhruiséil,31.3.2020
            COM(2020) 117 final
            2020/0046(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais i gCoiste um Rialú Stáit ar Chalafoirt Mheabhrán Comhthuisceana Pháras um Rialú Stáit ar Chalafoirt

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena leagtar síos an seasamh atá le glacadh thar ceann an Aontais i gCoiste um Rialú Stáit ar Chalafoirt Mheabhrán Comhthuisceana Pháras um Rialú Stáit ar Chalafoirt i ndáil leis na cinntí atá beartaithe a ghlacadh is gá le haghaidh fheidhmiú ceart chóras an Aontais maidir le rialú Stáit ar chalafoirt, cinneadh a leagtar amach i dTreoir 2009/16/CE
                  1
               .

               2.Comhthéacs an Togra

               2.1. Meabhrán Comhthuisceana Pháras um Rialú Stáit ar Chalafoirt

               Le Meabhrán Comhthuisceana Pháras foráiltear do chóras cigireachta ag oifigigh Rialaithe Stáit ar Chalafoirt i ndáil le longa eachtracha i gcalafoirt náisiúnta chun a fhíorú go bhfuil inniúlacht an mháistir, na n‑oifigeach agus an chriú atá ar bord, mar aon le bail na loinge agus an trealaimh atá uirthi, i gcomhréir le ceanglais na gcoinbhinsiún idirnáisiúnta agus chun a fhíorú go ndéantar an soitheach a fhoireannú agus a oibriú i gcomhréir leis an dlí idirnáisiúnta is infheidhme. Síníodh Meabhrán Comhthuisceana Pháras an 26 Eanáir 1982.

               Cuimsíonn Treoir 2009/16/CE (an leagan leasaithe) nósanna imeachta agus uirlisí Mheabhrán Comhthuisceana Pháras. Tá Ballstáit uile an Aontais a bhfuil Calafort Muirí
                  2
                acu, chomh maith le Ceanada, an Rúis, an Íoslainn agus an Iorua, ina gcomhaltaí de Mheabhrán Comhthuisceana Pháras. Níl an tAontas Eorpach ina chomhalta de Mheabhrán Comhthuisceana Pháras.

               2.2. An gníomh atá beartaithe ag Coiste um Rialú Stáit ar Chalafoirt Mheabhrán Comhthuisceana Pháras

               Chun go mbeidh feidhm san Aontas ag Rialú Stáit ar Chalafoirt ba cheart méid áirithe cinntí a ghlacadh gach bliain i gcomhthéacs Mheabhrán Comhthuisceana Pháras. Glactar na cinntí sin de chomhthoil ag an gCoiste bliantúil um Rialú Stáit ar Chalafoirt (PSCC) a thagann le chéile gach bliain i mí na Bealtaine. De bhua Threoir 2009/16/CE beidh na cinntí arna ghlacadh ag comhlacht inniúil iomchuí Mheabhrán Comhthuisceana Pháras ceangailteach ar Bhallstáit an Aontais.

               3. An SEASAMH ATÁ LE GLACADH THAR cEANN an AONTAIS

               De bhun Airteagal 218(9) den Chonradh ar Fheidhmiú an Aontais Eorpaigh, maidir leis an seasamh atá le glacadh thar ceann an Aontais in eagraíochtaí idirnáisiúnta amhail Meabhrán Comhthuisceana Pháras, i gcás ina n‑iarrfar ar na heagraíochtaí sin gníomhartha a ghlacadh a mbeidh éifeachtaí dlíthiúla leo, ní mór an seasamh sin a ghlacadh le Cinneadh ón gComhairle, ar thogra ón gCoimisiún.

               Le Cinneadh (AE) 2016/381
                  3
                ón gComhairle, leagadh amach in 2016 an seasamh atá le glacadh, thar ceann an Aontais, sa Choiste um Rialú Stáit ar Chalafoirt don tréimhse 2016-2019. Is de réir cur chuige dhá shraith a bunaíodh an Cinneadh ón gComhairle. Leagtar amach sa Chinneadh féin na prionsabail threoracha agus na treoshuímh a bhaineann le seasamh an Aontais ar bhonn ilbhliantúil. Rinneadh é sin a choigeartú le haghaidh gach cruinniú bliantúil de chuid an Choiste um Rialú Stáit ar Chalafoirt i bpáipéir leathoifigiúla ón gCoimisiún a phléifear sa Mheitheal um Loingseoireacht atá ag an gComhairle. Is é is aidhm don togra seo seasamh an Aontais maidir leis an gCoiste um Rialú Stáit ar Chalafoirt don tréimhse 2020-2024 a leagan amach.

               Is iad saintréithe an phróisis chinnteoireachta i Meabhrán Comhthuisceana Pháras is cúis leis an gcur chuige dá bhforáiltear sa togra seo. Is é sé seachtaine roimh chruinniú an Choiste um Rialú Stáit ar Chalafoirt, mar atá socruithe i rialacha inmheánacha Mheabhrán Comhthuisceana Pháras, an dáta is déanaí is féidir le comhaltaí den Mheabhrán sin agus na tascfhórsaí, ar a bhfuil sé de chúram treoirlínte agus treoracha a fhorbairt, aon doiciméad a thíolacadh. Is ag an bpointe sin amháin a bheidh gach aighneacht ar fáil agus a bheidh an Coimisiún in ann tús a chur lena anailís d'fhonn moladh a ullmhú maidir le seasamh comhordaithe an Aontais faoi Airteagal 218(9) de CFAE a bheidh le glacadh ansin ag an gComhairle. Óir níl mórán ama ar fáil don anailís sin, don mholadh ón gCoimisiún ná do ghlacadh an mholta sin ag an gComhairle, tá an próiseas a bhaineann le sonraíocht sheasamh an Aontais ó bhliain go bliain leagtha amach in Iarscríbhinn 2.

               4.Bunús Dlí

               4.1. Bunús dlí nós imeachta

               4.1.1. Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos "na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe."

               Tá feidhm ag Airteagal 218(9) CFAE gan beann ar cé acu atá an tAontas ina chomhalta den chomhlacht nó ina pháirtí sa chomhaontú
                  4
               .

               Áirítear ar na "gníomhartha a bhfuil éifeachtaí dlíthiúla leo" gníomhartha a bhfuil éifeachtaí dlíthiúla leo de bhua na rialacha sin den dlí idirnáisiúnta lena rialaítear an comhlacht i gceist. Áirítear freisin ionstraimí nach bhfuil éifeacht cheangailteach leo faoin dlí idirnáisiúnta, ach a "d'fhéadfadh tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh"
                  5
               .

               4.1.2. Cur i bhfeidhm maidir leis an gcás seo

               Is comhlacht é Meabhrán Comhthuisceana Pháras a cuireadh ar bun le comhaontú.

               Gníomh a bhfuil éifeachtaí dlíthiúla leis atá sa ghníomh a n‑iarrtar ar Mheabhrán Comhthuisceana Pháras é a ghlacadh. Beidh an gníomh atá beartaithe in ann tionchar cinntitheach a imirt ar ábhar reachtaíocht an Aontais, mar atá Treoir 2009/16/CE maidir le rialú Stáit ar chalafoirt toisc go nglacann Coiste um Rialú Stáit ar Chalafoirt Mheabhrán Comhthuisceana Pháras roinnt cinntí nach mór a ghlacadh gach bliain ionas go bhfeidhmeoidh an treoir mar is ceart.

               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe. Dá bhrí sin, is é Airteagal 218(9) CFAE bunús dlí an nós imeachta don chinneadh atá beartaithe.

               4.2. Bunús dlí substainteach

               4.2.1. Prionsabail

               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús substainteach dlí aonair, is é sin an bunús dlí a éilítear de réir na príomhaidhme nó na príomh-chomhpháirte.

               4.2.2. Cur i bhfeidhm maidir leis an gcás seo

               Is le hiompar a bhaineann príomhchuspóir agus príomhinneachar an ghnímh atá beartaithe. Dá bhrí sin, is é Airteagal 100(2) an bunús substainteach dlí don chinneadh atá beartaithe.

               4.3. Conclúid

               Ba cheart Airteagal 100(2) CFAE, i gcomhar le hAirteagal 218(9) CFAE, a bheith mar bhunús dlí don chinneadh atá beartaithe.

               2020/0046 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais i gCoiste um Rialú Stáit ar Chalafoirt Mheabhrán Comhthuisceana Pháras um Rialú Stáit ar Chalafoirt

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 100(2), i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Síníodh Meabhrán Comhthuisceana um Rialú Stáit ar Chalafoirt ("Meabhrán Comhthuisceana Pháras") i bPáras an 26 Eanáir 1982 agus tháinig sé i bhfeidhm an 1 Iúil 1982. De bhun Roinn 8.1 de Mheabhrán Comhthuisceana Pháras, féadfaidh aon údarás muirí leasuithe a mholadh air. Ina theannta sin, de bhun Roinn 7.1 de Mheabhrán Comhthuisceana Pháras, ionadaí amháin ó gach údarás muirí agus ón gCoimisiún atá sa Choiste um Rialú Stáit ar Chalafoirt ("PSCC") agus tá na hinniúlachtaí a leagtar amach i Roinn 7.3 aige. Is iomchuí an seasamh atá le glacadh thar ceann an Aontais sa Choiste um Rialú Stáit ar Chalafoirt a leagan síos, óir tá cinntí arna nglacadh ag comhlacht inniúil Mheabhrán Comhthuisceana Pháras ábhartha do chreat dlíthiúil an Aontais, mar atá Treoir 2009/16/CE ó Pharlaimint na hEorpa agus ón gComhairle
                  6
               .

               (2)Le Treoir 2009/16/CE leagtar amach córas dlí an Aontais maidir le rialú Stáit ar chalafoirt agus déantar athfhoirmliú agus atreisiú ar an reachtaíocht a bhí roimhe seo ag an Aontas sa réimse sin, reachtaíocht atá i bhfeidhm ó 1995 i leith. Tá córas sin an Aontais bunaithe ar an struchtúr atá cheana ar Mheabhrán Comhthuisceana Pháras um Rialú Stáit ar Chalafoirt, eagraíocht idirnáisiúnta a cruthaíodh in 1982. I dtaca leis na Ballstáit, tugtar nósanna imeachta, uirlisí agus obair Mheabhrán Comhthuisceana Pháras, go héifeachtach, faoi raon feidhme dhlí an Aontais.

               (3)Tagann Coiste um Rialú Stáit ar Chalafoirt Mheabhrán Comhthuisceana Pháras le chéile go bliantúil agus i rith na gcruinnithe sin déantar cinntí i leith roinnt míreanna ar an gclár oibre, míreanna is gá chun Treoir 2009/16/CE a oibriú.

               (4)Is é sé seachtaine roimh chruinniú an Choiste um Rialú Stáit ar Chalafoirt, faoi mar a fhoráiltear i rialacha inmheánacha Mheabhrán Comhthuisceana Pháras, an dáta is déanaí is féidir le comhaltaí den Mheabhrán sin agus na tascfhórsaí, ar a bhfuil sé de chúram treoirlínte agus treoracha a fhorbairt, aon doiciméad a thíolacadh. Is ag an bpointe sin amháin a bheidh gach aighneacht ar fáil agus a bheidh an Coimisiún in ann tús a chur lena anailís d'fhonn moladh a ullmhú maidir le seasamh comhordaithe an Aontais faoi Airteagal 218(9) CFAE. Óir níl mórán ama ar fáil don anailís sin ná chun moladh a ghlacadh, ní mór na prionsabail threoracha agus na treoshuímh a bhaineann le seasamh an Aontais ar bhonn ilbhliantúil a leagan síos, agus an creat a leagan síos maidir le sonraíocht sheasamh an Aontais ó bhliain go bliain.

               (5)Ba cheart go gcumhdófaí leis an gCinneadh seo an tréimhse 2020-2024.

               (6)Ag gníomhú go comhpháirteach dóibh, is iad Ballstáit an Aontais, a bhfuil na húdaráis mhuirí dá gcuid ina gcomhaltaí de Choiste um Rialú Stáit ar Chalafoirt Mheabhrán Comhthuisceana Pháras, a chuirfidh seasamh an Aontais in iúl.

               TAR ÉIS AN CINNEADH SEO A GHLACADH:

               Airteagal 1

               Tá an seasamh atá le glacadh thar ceann an Aontais sa chruinniú bliantúil ag Coiste um Rialú Stáit ar Chalafoirt Mheabhrán Comhthuisceana Pháras um Rialú Stáit ar Chalafoirt leagtha amach in Iarscríbhinn I a ghabhann leis an gCinneadh seo.

               Airteagal 2

               Tá sonraíocht ar an seasamh atá le glacadh ó bhliain go bliain thar ceann an Aontais sna cruinnithe bliantúla ag Coiste um Rialú Stáit ar Chalafoirt Mheabhrán Comhthuisceana Pháras leagtha amach in Iarscríbhinn II a ghabhann leis an gCinneadh seo.

               Airteagal 3

               Déanfaidh an Chomhairle an seasamh dá dtagraítear in Airteagal 1 a mheasúnú agus, i gcás inarb iomchuí, a athbhreithniú ar thogra a fháil ón gCoimisiún sa chruinniú bliantúil ag Coiste um Rialú Stáit ar Chalafoirt Mheabhrán Comhthuisceana Pháras in 2024 ar a dhéanaí.

               Airteagal 4

               Ag gníomhú go comhpháirteach dóibh, déanfaidh Ballstáit an Aontais, ar comhaltaí iad de Choiste um Rialú Stáit ar Chalafoirt Mheabhrán Comhthuisceana Pháras, an seasamh dá dtagraítear in Airteagal 1 a chur in iúl.

               Airteagal 5

               Dírítear an Cinneadh seo chuig na Ballstáit.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Treoir 2009/16/CE ó Pharlaimint na hEorpa agus ón gComhairle an 23 Aibreán 2009 maidir le rialú Stáit ar chalafoirt (IO L 131, 28.5.2009, lch. 57).

                     (2)

                        D'éirigh an Bheilg, an Danmhairg, an Fhionlainn, an Fhrainc, an Ghearmáin, an Ghréig, Éire, an Iodáil, an Ísiltír, an Phortaingéil, an Spáinn agus an Ríocht Aontaithe ina gcomhaltaí den Mheabhrán an 26 Eanáir 1982. D'éirigh an Bhulgáir ina comhalta den Mheabhrán an 10 Bealtaine 2007. D'éirigh an Chróit ina comhalta den Mheabhrán an 8 Samhain 1996. D'éirigh an Chipir ina comhalta den Mheabhrán an 12 Bealtaine 2006. D'éirigh an Eastóin ina comhalta den Mheabhrán an 12 Bealtaine 2005, d'éirigh an Laitvia ina comhalta den Mheabhrán an 12 Bealtaine 2005. D'éirigh an Liotuáin ina comhalta den Mheabhrán an 12 Bealtaine 2006. D'éirigh Málta ina chomhalta den Mheabhrán an 12 Bealtaine 2006. D'éirigh an Pholainn ina comhalta den Mheabhrán an 27 Samhain 1991. D'éirigh an Rómáin ina comhalta den Mheabhrán an 10 Bealtaine 2007. D'éirigh an tSlóivéin ina comhalta den Mheabhrán an 15 Bealtaine 2003.

                     (3)

                        Cinneadh (AE) 2016/381 ón gComhairle an 14 Márta 2016 maidir leis an seasamh atá le glacadh thar ceann an Aontais Eorpaigh, laistigh de Choiste um Rialú Stáit ar Chalafoirt Mheabhrán Comhthuisceana Pháras um Rialú Stáit ar Chalafoirt (IO L 72, 17.03.2016, lch. 53).

                     (4)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, mír 64.

                     (5)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (6)

                        Treoir 2009/16/CE ó Pharlaimint na hEorpa agus ón gComhairle an 23 Aibreán 2009 maidir le rialú Stáit ar chalafoirt (IO L 131, 28.5.2009, lch. 57).

    ---documentbreak---

               AN COIMISIÚN EORPACH
            An Bhruiséil,31.3.2020
            COM(2020) 117 final
            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh atá le glacadh thar ceann an Aontais i gCoiste um Rialú Stáit ar Chalafoirt Mheabhrán Comhthuisceana Pháras um Rialú Stáit ar Chalafoirt

               IARSCRÍBHINN I

               An seasamh atá le glacadh thar ceann an Aontais Eorpaigh i Meabhrán Comhthuisceana Pháras um Rialú Stáit ar Chalafoirt

               Treoirphrionsabail

               I gcreat Mheabhrán Comhthuisceana Pháras um Rialú Stáit ar Chalafoirt, déanfaidh an tAontas na nithe seo a leanas:

               (a)
                     gníomhóidh sé i gcomhréir le cuspóirí an Aontais, go háirithe feabhas a chur ar an tsábháilteacht mhuirí, ar chosc an truaillithe, agus ar na dálaí maireachtála agus oibre ar bord loinge trí na Coinbhinsiúin agus na cóid idirnáisiúnta a chur i bhfeidhm go dian chun an líon long atá faoi bhun an chaighdeáin a laghdú go suntasach.

               (b)
                     cuirfidh sé chun cinn cur chun feidhme chur chuige comhchuibhithe i measc na gcomhaltaí de Mheabhrán Comhthuisceana Pháras, ar cur chuige é i leith fhorfheidhmiú éifeachtach na gcaighdeán idirnáisiúnta i gcás longa ar uiscí atá faoina ndlínse féin agus atá ag úsáid a gcuid calafort;

               (c)
                     rachaidh sé i mbun oibre laistigh de Mheabhrán Comhthuisceana Pháras chun scéim chuimsitheach a bhaint amach mar aon le cóir-roinnt an ualaigh, go háirithe tríd an ngealltanas a ghlacadh cigireacht bhliantúil a dhéanamh, gealltanas a tharraingeofar suas i gcomhréir leis an modheolaíocht chomhaontaithe a leagtar amach in Iarscrreoir 11 a ghabhann le Meabhrán Comhthuisceana Pháras;

               (d)
                     oibreoidh sé laistigh de Mheabhrán Comhthuisceana Pháras chun earcú, coimeád agus oiliúint lín foirne leordhóthanaigh, lena n‑áirítear cigirí cáilithe, a chur chun cinn ag comhaltaí Mheabhrán Comhthuisceana Pháras, agus ualach agus airíonna an tráchta loingis ag gach calafort á gcur san áireamh;

               (e)
                     áiritheoidh sé go mbeidh gach beart a ghlacfar laistigh de Mheabhrán Comhthuisceana Pháras comhsheasmhach leis an dlí idirnáisiúnta, agus go háirithe leis na Coinbhinsiúin agus na cóid idirnáisiúnta a bhaineann leis an tsábháilteacht mhuirí, le cosc an truaillithe, agus leis na dálaí maireachtála agus oibre ar bord loinge;

               (f)
                     cuirfidh sé chun cinn forbairt na gcineálacha éagsúla cur chuige comhchoiteann i dteannta comhlachtaí eile atá i mbun Rialú Stáit ar Chalafoirt;

               (g)
                     áiritheoidh sé go mbeidh comhleanúnachas ann le beartais eile de chuid an Aontais, go háirithe i réimse an chaidrimh sheachtraigh, na sábháilteachta, agus an chomhshaoil.

               Treoshuíomhanna

               Chun feidhmiú rianúil chóras an Aontais maidir le rialú Stáit ar chalafoirt a áirithiú ó bhliain go bliain i gcomhréir le Treoir 2009/16/CE, féachfaidh an tAontas le tacaíocht a thabhairt do ghlacadh na ngníomhaíochtaí seo a leanas ó Mheabhrán Comhthuisceana Pháras:

               1.
                     Na gnéithe seo a leanas den phróifíl riosca loinge a úsáidtear chun a dhéanamh amach cé na soithí a ndéanfar cigireacht orthu:

               (a)
                     an liosta bán, an liosta liath agus an dúliosta bratstát i gcomhréir leis an bhfoirmle arna forbairt ag Meabhrán Comhthuisceana Pháras agus a leagtar amach san Iarscríbhinn a ghabhann le Rialachán (AE) Uimh. 801/2010 ón gCoimisiún
                  1
               ;

               (b)
                     liosta feidhmíochta de na heagraíochtaí aitheanta i gcomhréir leis an modheolaíocht a ghlac an Coiste um Rialú Stáit ar Chalafoirt ag PSCC 37 i mBealtaine 2004 (mír 4.5.2 ar an gclár oibre);

               (c)
                     meánchóimheas easnamh agus coinneála i ndáil le foirmle fheidhmíocht na gcuideachtaí ar bhonn na hIarscríbhinne a ghabhann le Rialachán (AE) Uimh. 802/2010 ón gCoimisiún
                  2
               .

               2.
                     A áirithiú go mbeidh aon athrú nó nuashonrú ar nósanna imeachta agus treoirlínte Mheabhrán Comhthuisceana Pháras i gcomhréir le cuspóirí an Aontais, go háirithe feabhas a chur ar an tsábháilteacht mhuirí, ar chosc an truaillithe, agus ar na dálaí maireachtála agus oibre ar bord loinge.

                     (1)

                        Rialacháin (AE) Uimh. 801/2010 ón gCoimisiún an 13 Meán Fómhair 2010 lena gcuirtear Airteagal 10(3) de Threoir 2009/16/CE ó Pharlaimint na hEorpa agus ón gComhairle chun feidhme maidir le critéir an Stáit brataí (IO L 241, 14.9.2010, lch. 1).

                     (2)

                        Rialacháin (AE) Uimh. 802/2010 ón gCoimisiún an 13 Meán Fómhair 2010 lena gcuirtear Airteagal 10(3) agus Airteagal 27 de Threoir 2009/16/CE ó Pharlaimint na hEorpa agus ón gComhairle chun feidhme maidir le feidhmíocht na gcuideachtaí (IO L 241, 14.9.2010, lch. 4).

    ---documentbreak--- NA ---documentbreak---

               AN COIMISIÚN EORPACH
            An Bhruiséil,31.3.2020
            COM(2020) 117 final
            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh atá le glacadh thar ceann an Aontais i gCoiste um Rialú Stáit ar Chalafoirt Mheabhrán Comhthuisceana Pháras um Rialú Stáit ar Chalafoirt

               IARSCRÍBHINN II

               Sonraíocht ó bhliain go bliain ar an seasamh atá le glacadh thar ceann an Aontais i gCoiste um Rialú Stáit ar Chalafoirt Mheabhrán Comhthuisceana Pháras um Rialú Stáit ar Chalafoirt

               Roimh chruinnithe bliantúla uile Choiste um Rialú Stáit ar Chalafoirt Mheabhrán Comhthuisceana Pháras um Rialú Stáit ar Chalafoirt, tabharfar na céimeanna is gá ionas go n‑áireofar sa seasamh atá le glacadh thar ceann an Aontais gach faisnéis ábhartha a seoladh chuig an gCoimisiún chomh maith le haon doiciméad atá le plé a thagann faoi inniúlacht an Aontais i gcomhréir leis na prionsabail threoracha agus na treoshuíomhanna a leagtar amach in Iarscríbhinn I.

               Chuige sin agus ar bhonn na faisnéise sin, seolfaidh seirbhísí an Choimisiúin doiciméad ullmhúcháin ina leagfar amach sonraí an tseasaimh atá beartaithe, in am trátha roimh chruinniú an Choiste um Rialú Stáit ar Chalafoirt, chuig an gComhairle nó chuig comhlachtaí ullmhúcháin na Comhairle lena bhreithniú agus lena fhormheas.

               Measfar go mbeidh comhaontú ann maidir leis an seasamh atá beartaithe a ghlacadh thar ceann an Aontais sa doiciméad ullmhúcháin mura gcuirfidh líon áirithe Ballstát ina aghaidh, líon is comhionann le mionlach blocála, le linn chruinniú chomhlacht ullmhúcháin na Comhairle nó laistigh de 20 lá ó fuarthas an doiciméad ullmhúcháin, cibé acu is túisce. I gcás an chur in aghaidh sin, cuirfear an cheist faoi bhráid na Comhairle.


               AN COIMISIÚN EORPACH
            An Bhruiséil,2.4.2020
            COM(2020) 172 final
            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            maidir leis an gCorrlach Teagmhais a shlógadh in 2020 chun cabhair éigeandála a sholáthar do na Ballstáit agus breis treisithe a dhéanamh ar an Sásra Aontais um Chosaint Shibhialta/rescEU mar fhreagairt ar an ráig COVID-19

               MEABHRÁN MÍNIÚCHÁIN

               1.COMHTHÉACS AN TOGRA

               Le Rialachán (AE, EURATOM) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil le haghaidh na mblianta 2014 go 2020
                  1
                (‘Rialachán CAI’), is féidir an Corrlach Teagmhais a shlógadh go dtí suas le 0.03 % den Ollioncam Náisiúnta le go mbeidh AE-28 in ann freagairt ar imthosca gan choinne mar ionstraim na rogha deiridh. I coigeartú teicniúil CAI le haghaidh 2020
                  2
               , bunaithe ar Airteagal 6 de Rialachán CAI, is é EUR 5 096,8 milliún dearbhmhéid an Chorrlaigh Teagmhais a leagtar síos le haghaidh na bliana 2020.

               Inniu, chuir an Coimisiún isteach Dréachtbhuiséad Leasaitheach Uimh. 2/2020
                  3
               . San áireamh leis, tá méadú iomlán ar leithreasuithe faoi chomhair gealltanas faoi cheannteideal 3 Slándáil agus Saoránacht le haghaidh EUR 3 000,0 milliún chun athghníomhachtú na hIonstraime Tacaíochta Éigeandála laistigh den Aontas a chumhdach chun cuidiú leis na Ballstáit dul i ngleic le hiarmhairtí na ráige COVID-19 agus chun breis treisithe a dhéanamh ar an Sásra Aontais um Chosaint Shibhialta/rescEU ionas gurbh éasca stoc-charnadh forleitheadach a dhéanamh agus comhordú a dhéanamh ar dháileadh acmhainní bunriachtanacha ar fud na hEorpa. Comhlánaíonn an méadú sin treisithe eile a bhain leis an gceannteideal céanna arna mbeartú ag an gCoimisiún sa Dréachtbhuiséad Leasaitheach Uimh. 1/2020
                  4
               , is é sin méid foriomlán EUR 423.3 milliún.

               I bhfianaise na heaspa spáis le haghaidh ath-slógadh faoi cheannteideal 3 agus i gcomhréir leis an togra, a cuireadh isteach inniu freisin, chun leasú a dhéanamh ar rialachán CAI lena mbaintear amach na srianta i raon feidhme na hionstraime
                  5
                sin, tá beartaithe ag an gCoimisiún, i nDréachtbhuiséad Leasaitheach Uimh. 2/2020, an Ionstraim Corrlaigh Aonair a úsáid le haghaidh an mhéid iomlán atá ar fáil faoin ionstraim speisialta sin, is é sin EUR 2 042,4 milliún
                  6
               .

               Ina theannta sin, tá togra
                  7
                ag gabháil leis an Dréachtbhuiséad Leasaitheach Uimh. 2/2020 chun leasú a dhéanamh ar an gCinneadh (AE) 2020/265 maidir leis an Ionstraim Sholúbthachta a shlógadh in 2020
                  8
               . Fágfaidh an togra seo, togra a chuireann méadú EUR 316,3 milliún leis an méid a beartaíodh a shlógadh, go ndéanfar EUR 1 094,4 milliún a shlógadh san iomlán in 2020, suim a ídeoidh an méid atá ar fáil faoin ionstraim speisialta seo.

               Ar deireadh, tá beartaithe ag an gCoimisiún, mar réiteach na rogha deiridh, an Corrlach Teagmhais a shlógadh le haghaidh 2020 ar ráta EUR 714,6 milliún chun leithreasuithe faoi chomhair gealltanas a mhaoiniú go hiomlán i ndáil le caiteachas faoi cheannteideal 3 i mbuiséad ginearálta an Aontais Eorpaigh le haghaidh na bliana airgeadais 2020, de bhreis ar an uasteorainn ghealltanais.

               2.RÉASÚNÚ AN tSLÓGAIDH

               2.1.RÉAMHRÁ

               Féadfar tacaíocht éigeandála a dhámhachtain faoi Rialachán (AE) 2016/369 má thagann de dheasca scála agus tionchar eisceachtúil na tubaiste sin iarmhairtí daonnúla troma fadtréimhseacha i mBallstát amháin nó níos mó, ach ní fhéadfar an dámhachtain sin a dhéanamh ach amháin in imthosca eisceachtúla nach bhfuil aon ionstraim leordhóthanach eile ar fáil do na Ballstáit agus don Aontas.

               I dtaca leis an ngéarshiondróm trom riospráide, coróinvíreas 2 (SARS-CoV-2), agus i dtaca leis an ngalar a bhaineann leis (COVID-19), tuairiscíonn an Eagraíocht Dhomhanda Sláinte (EDS), agus an tuairisc sin arna bunú ar na saintréithe a bhaineann leo, gur éigeandáil sláinte poiblí arb ábhar imní
                  9
                ar leibhéal idirnáisiúnta agus paindéim dhomhanda
                  10
                iad, faoi seach. Is géar agus is fadréimseach iarmhairtí na ráige ar an tsláinte phoiblí cheana féin sna Ballstáit is mó atá buailte léi agus tá na hiarmhairtí sin ag dul in olcas de réir mar a dhéanann an ráig difear mór do na Ballstáit eile.

               Rinneadh treisiú ar an Sásra Aontais um Chosaint Shibhialta/rescEU
                  11
                i nDréachtbhuiséid Leasaitheacha Uimh. 1/2020 agus 2/2020, seoladh an Tionscnamh Infheistíochta mar Fhreagairt ar an gCoróinvíreas chun Cistí Struchtúracha agus Infheistíochta a shlógadh
                  12
                agus tá ionstraimí eile de chuid an Aontais ag rannchuidiú le haghaidh a thabhairt, ar bhonn páirteach, ar an éigeandáil sláinte poiblí. Mar sin féin, mar gheall ar scála agus raon feidhme an dúshláin seo, is gá aghaidh a thabhairt ar iarmhairtí daonnúla na ráige ar an tsláinte phoiblí laistigh den Aontas, agus sin a dhéanamh go héifeachtach.

               I bhfianaise a bhfuil ráite thuas, tá beartaithe ag an gCoimisiún an ionstraim tacaíochta éigeandála a athghníomhachtú agus a leasú faoi Rialachán (AE) 2016/369 i ndáil leis an ráig COVID-19
                  13
               .

               2.2.AN CORRLACH TEAGMHAIS MAR IONSTRAIM NA ROGHA DEIRIDH

               In Airteagal 13(1) den Rialachán CAI, sainmhínítear an Corrlach Teagmhais mar ionstraim na rogha deiridh chun freagairt ar imthosca gan choinne. I gcomhréir le pointe 14 den Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, comhar in ábhair bhuiséadacha agus bainistíocht fhónta airgeadais
                  14
               , tá anailís déanta ag an gCoimisiún féachaint arbh fhéidir méideanna suntasacha a athleithdháileadh laistigh den bhuiséad atá ann cheana. Sa bhuiséad le haghaidh 2020, tá beartaithe ag an gCoimisiún cheana úsáid iomlán a bhaint as an gcorrlach neamh-leithdháilte faoin uasteorainn gealltanas atá faoi cheannteideal 3. Ina theannta sin, slógadh EUR 778,1 milliún ón Ionstraim Sholúbthachta sa bhuiséad arna ghlacadh. Dá bhrí sin, níl dóigh ar bith ar féidir slógadh breise a dhéanamh faoin gceannteideal sin.

               Tá sé beartaithe i nDréachtbhuiséid Leasaitheacha Uimh. 1/2020 agus 2/2020 an méid atá fágtha den Ionstraim Sholúbthachta a shlógadh chun EUR 1 094,4 milliún a bhaint amach san iomlán. Tá raon feidhme an Chorrlaigh Fhoriomláin le haghaidh Gealltanas teoranta don fhás agus don fhostaíocht agus don imirce agus don tslándáil agus ní féidir é a shlógadh le haghaidh bearta a bhaineann leis an ráig COVID-19. Dá bhrí sin, inniu bheartaigh an Coimisiún Rialachán CIA a leasú chun deireadh a chur leis an teorannú ar raon feidhme an Chorrlaigh Fhoriomláin le haghaidh Gealltanas
                  15
                agus an méid iomlán atá ar fáil a shlógadh le haghaidh na hIonstraime Tacaíochta Éigeandála agus breis treisithe a dhéanamh ar rescEU trí bhíthin an Dréachtbhuiséid Leasaithigh Uimh. 2/2020. A bhfuil ar fáil san iomlán, faoi láthair, faoin Ionstraim Sholúbthachta agus faoin gCorrlach Teagmhasach, ní leor é chun an méadú ar leithreasuithe gealltanas atá beartaithe a mhaoiniú, is é slógadh an Chorrlaigh Teagmhais le haghaidh 2020 an t-aon ionstraim atá ar fáil – an rogha dheiridh – chun an chuid eile den chaiteachas breise os cionn theorainn cheannteideal 3 a mhaoiniú.

               2.3.TIONCHAR BUISÉADACH IMTHOSCA GAN CHOINNE IN 2020

               Tá an Coimisiún ag beartú EUR 714,6 milliún a shlógadh tríd an gCorrlach Teagmhais chun na riachtanais bhreise a bhaineann leis an ionstraim tacaíochta éigeandála a athghníomhachtú a chumhdach.

               Déanfar freastal ar na leithreasuithe íocaíochta comhfhreagracha faoi bhun uasteorainn 2020 le haghaidh íocaíochtaí (agus ina dhiaidh sin freisin). Ní gá an Corrlach Teagmhais a shlógadh ó thaobh íocaíochtaí de.

               3.AN CORRLACH TEAGMHAIS A FHRITHÁIREAMH IN AGHAIDH UASTEORAINNEACHA CAI

               Cuireann Airteagal 13(3) den Rialachán CAI ceangal maidir leis na méideanna a chuirfear ar fáil tríd an gCorrlach Teagmhais a shlógadh, is é sin déanfar iad a fhritháireamh go hiomlán i gcoinne na gcorrlach le haghaidh na bliana reatha airgeadais nó le haghaidh na mblianta airgeadais a bheidh ann amach anseo.

               De réir Airteagal 13(4) den Rialachán CAI i dtaca leis na méideanna arna bhfritháireamh, ní dhéanfar iad a shlógadh a thuilleadh i gcomhthéacs CAI ionas nach sárófar uasteorainneacha iomlána na leithreasuithe gealltanas agus na leithreasuithe íocaíochta a leagtar síos in CAI le haghaidh na bliana reatha airgeadais nó le haghaidh na mblianta airgeadais amach anseo. Dá réir sin, i dtaca le slógadh an Chorrlaigh Teagmhais le haghaidh leithreasuithe gealltanas in 2020 faoi cheannteideal 3 agus i dtaca leis an bhfritháireamh a ghabhann leis, ní mór dóibh an uasteorainn gealltanais iomlán le haghaidh na bliana 2020 a urramú, is é sin an bhliain dheireanach den tréimhse CAI reatha.

               Tá beartaithe ag an gCoimisiún an treisiú atá beartaithe ar chaiteachas faoi cheannteideal 3 a fhritháireamh i gcoinne an chorrlaigh neamh-leithdháilte atá ar fáil faoi uasteorainn chaiteachais cheannteideal 5 Riarachán.

               Tar éis an fhritháirimh, bheadh corrlaigh ar luach iomlán EUR 633,7 milliún fágtha faoi uasteorainn chaiteachais na gceannteideal seo a leanas:

               ·EUR 514,0 milliún faoi cheannteideal 2 (Fás inbhuanaithe: Acmhainní nádúrtha);

               ·EUR 103,4 milliún faoi cheannteideal 4 (An Eoraip Dhomhanda);

               ·EUR 16,2 milliún faoi cheannteideal 5 (Riarachán).

               Ní bheadh aon chorrlach fágtha faoi na huasteorainneacha eile caiteachais.

               D'fhágfadh sin nach mbeadh aon athrach ar an uasteorainn fhoriomlán gealltanas le haghaidh CAI ina iomláine.

               4.EILIMINTÍ BREISE

               Cuirtear i gcuimhne do Pharlaimint na hEorpa agus don Chomhairle maidir le foilsiú an Chinnidh seo in Iris Oifigiúil an Aontais Eorpaigh, nach ndéanfaidh sé idirghabháil níos déanaí ná tráth a fhoilseofar an buiséad leasaitheach Uimh. 2/2020, i gcomhréir leis an abairt dheireanach d'Airteagal 13(1) den Rialachán CAI.

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               maidir leis an gCorrlach Teagmhais a shlógadh in 2020 chun cabhair éigeandála a sholáthar do na Ballstáit agus breis treisithe a dhéanamh ar an Sásra Aontais um Chosaint Shibhialta/rescEU mar fhreagairt ar an ráig COVID-19

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint don Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, comhar in ábhair bhuiséadacha agus bainistíocht fhónta airgeadais
                  16
               , agus go háirithe pointe 14 de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1) Le hAirteagal 13 Rialachán (AE, Euratom) Uimh 1311/2013
                  17
                ón gComhairle, bunaíodh Corrlach Teagmhais suas le 0,03 % d'Ollioncam Náisiúnta an Aontais.

               (2) I gcomhréir le hAirteagal 6 de Rialachán (AE, Euratom) Uimh. 1311/2013, tá dearbhmhéid an Chorrlaigh Teagmhais sin le haghaidh 2020 socraithe ag an gCoimisiún sa Teachtaireacht uaidh an 15 Bealtaine 2019 maidir le coigeartú teicniúil ar an gcreat airgeadais le haghaidh 2020 i gcomhréir le gluaiseachtaí in OIN
                  18
               .

               (3) Tá scrúdú déanta ag an gCoimisiún ar gach féidearthacht airgeadais eile i dtaca le freagairt ar imthosca gan choinne laistigh den uasteorainn chaiteachais le haghaidh 2020 faoi cheannteideal 3 (Slándáil agus saoránacht) a leagtar síos sa chreat airgeadais ilbhliantúil (CAI). I dtaca le ceannteideal 3 de CAI in 2020, tá sé beartaithe ag an gCoimisiún an Corrlach Foriomlán le haghaidh Gealltanas a chur faoin gceannteideal sin agus i ndáil le méid iomlán EUR 2 392 402 163 agus an Ionstraim Sholúbthachta a shlógadh le haghaidh méid iomlán EUR 1 094 414 188. Mar sin féin, is gá an Corrlach Teagmhais a shlógadh chun aghaidh a thabhairt ar na riachtanais a eascraíonn as an ráig COVID-19 trí na leithreasuithe faoi chomhair gealltanas faoi cheannteideal 3 de CAI a mhéadú i mbuiséad ginearálta an Aontais le haghaidh na bliana airgeadais 2020, de bhreis ar theorainn an cheannteidil sin, de réir mar atá beartaithe sa dréachtbhuiséad leasaitheach Uimh. 2/2020
                  19
               .

               (4) Ag féachaint don chás an-sonrach sin, comhlíontar an coinníoll rogha deiridh a leagtar síos in Airteagal 13(1) de Rialachán (AE, Euratom) Uimh. 1311/2013.

               (5) Ba cheart an Cinneadh sin a theacht i bhfeidhm an lá céanna leis an leasú ar bhuiséad 2020 ós rud é go gceadaítear leis an gCorrlach Teagmhais roinnt gníomhaíochtaí a mhaoiniú de bhreis ar an uasteorainn a leagtar síos le haghaidh bhuiséad 2020 in CAI.

               TAR ÉIS AN CINNEADH SEO A GHLACADH:

               Airteagal 1

               I dtaca le buiséad ginearálta an Aontais Eorpaigh le haghaidh na bliana airgeadais 2020, déanfar an Corrlach Teagmhais a shlógadh chun suim EUR 714 558 138 a sholáthar i leithreasuithe íocaíochta de bhreis ar an uasteorainn gealltanas faoi theideal 3 (Slándáil agus saoránacht) den creat airgeadais ilbhliantúil.

               Airteagal 2

               Déanfar an méid EUR 714 558 138 dá dtagraítear in Airteagal 1 a fhritháireamh in aghaidh chorrlach na bliana airgeadais 2020 faoi cheannteideal 5 Riarachán.

               Airteagal 3

               Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        O L347, 20.12.2013, lch.884.

                     (2)

                        COM(2019) 310, 15.5.2019.

                     (3)

                        COM(2020) 170, 2.4.2020.

                     (4)

                        COM(2020) 145, 27.3.2020.

                     (5)

                        COM(2020) 174, 2.4.2020.

                     (6)

                        Cuirtear san áireamh sa mhéid sin an corrlach a bhí fágtha ó 2019 (EUR 1 316,9 milliún) arna chur ar fáil le haghaidh 2020 sa “Choigeartú teicniúil i leith ionstraim speisialta” arna ghlacadh inniu ag an gCoimisiún (COM(2020) 173, 2.4.2020).

                     (7)

                        Bhí togra ag gabháil leis an Dréachtbhuiséad Leasaitheach Uimh. 1/2020 chun an cinneadh sin a leasú ach cuirtear an dara togra seo in ionad an togra sin.

                     (8)

                        COM(2020) 171, 2.4.2020.

                     (9)

                        An 30 Eanáir 2020.

                     (10)

                        An 11 Márta 2020.

                     (11)

                        Cinneadh Uimh. 1313/2013/AE ó Pharlaimint na hEorpa agus ón gComhairle an 17 Nollaig 2013 maidir le Sásra Aontais um Chosaint Shibhialta (IO L 347, 20.12.2013, lch. 924).

                     (12)

                        Togra le haghaidh Rialachán ó Pharlaimint na hEorpa agus ón gComhairle lena leasaítear Rialachán (AE) Uimh. 1303/2013, Rialachán (AE) Uimh. 1301/2013 agus Rialachán (AE) Uimh. 508/2014 a mhéid a bhaineann le bearta sonracha chun infheistíochtaí a shlógadh i gcórais cúraim sláinte na mBallstát agus in earnálacha eile dá ngeilleagair mar fhreagairt ar an ráig COVID-19 [An Tionscnamh Infheistíochta mar Fhreagairt ar an gCoróinvíreas], COM(2020) 113 final, 13.3.2020.

                     (13)

                        COM(2020) 175, 2.4.2020.

                     (14)

                        IO C 373, 20.12.2013, lch. 1.

                     (15)

                        COM(2020) 174, 2.4.2020.

                     (16)

                        IO L 373, 20.12.2013, lch. 1.

                     (17)

                        Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil le haghaidh na mblianta 2014-2020 (IO L 347, 20.12.2013, lch. 884).

                     (18)

                        Teachtaireacht ón gCoimisiún chuig an gComhairle agus chuig Parlaimint na hEorpa an 15 Bealtaine 2019 maidir le gcoigeartú teicniúil ar an gcreat airgeadais le haghaidh 2020 i gcomhréir le gluaiseachtaí in OIN (COM(2019) 310).

                     (19)

                        COM(2020) 170, 2.4.2020.


               AN COIMISIÚN EORPACH
            An Bhruiséil,2.4.2020
            COM(2020) 171 final
            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            lena leasaítear Cinneadh (AE) 2020/265 a mhéid a bhaineann le coigeartuithe ar na méideanna arna bhforscaoileadh ón Ionstraim Sholúbthachta le haghaidh 2020 chun úsáide i gcomhair imirce, insreabhadh dídeanaithe agus bagairtí slándála, le haghaidh bearta láithreacha i gcomhthéacs ráig COVID-19 agus le haghaidh athneartú ar Oifig an Ionchúisitheora Phoiblí Eorpaigh

               MEABHRÁN MÍNIÚCHÁIN

                  Chinn Parlaimint na hEorpa agus an Chomhairle an 27 Samhain 2019 ar an Ionstraim Sholúbthachta a úsáid chun EUR 778,1 milliún a fhorscaoileadh le haghaidh ceannteideal 3 Slandáil agus Saorántacht mar atá molta ag an gCoimisiún (Cinneadh (AE) 2020/265
                     1
                  ).

               An 27 Márta chuir an Coimisiún isteach dréachtbhuiséad leasaitheach Uimh. 1/2020
                  2
               . Cuimsíodh leis sin, inter alia, méadú foriomlán EUR 423,3 milliún ar leibhéal na leithreasuithe faoi chomhair oibleagáidí le haghaidh ceannteideal 3 chun riar do na riachtanais a d’eascair as an méadú ar bhrú imirce sa Ghréig, chun maoiniú a dhéanamh ar bhearta láithreacha atá ag teastáil i gcomhthéacs ráig COVID-19 (an chéad stoc-charn de threalamh leighis faoi rescEU) agus chun méadú ar bhuiséad Oifig an Ionchúisitheora Phoiblí Eorpaigh (OIPE) a chumhdach. Mhol an Coimisiún i nDréachtbhuiséad Leasaitheach Uimh. 1/2020 EUR 350,0 milliún atá ar fáil ó 2018 a fháil ón gCorrlach Foriomlán le haghaidh Gealltanas chun an chuid den mhéadú sin a bhaineann leis an imirce a chumhdach. Mhol an Coimisiún go ndéanfadh sé an chuid den mhéadú atá fágtha (EUR 73,3 milliún) a mhaoiniú trí choigeartú a dhéanamh dá réir sin ar an méid a forscaoileadh ón Ionstraim Sholúbthachta agus go ndéanfadh sé cuspóir Chinneadh 2020/265 a leathnú
                  3
               .

               Cuireann an Coimisiún isteach inniu dréachtbhuiséad leasaitheach Uimh. 2/2020
                  4
               , lena n‑áirítear méadú breise ar leithreasaithe faoi chomhair oibleagáidí faoi cheannteideal 3 le haghaidh méid EUR 3 000,0 milliún chun athghníomhachtú Ionstraim Tacaíochta Éigeandála laistigh den Aontas a chumhdach chun cuidiú leis na Ballstáit aghaidh a thabhairt ar iarmhairtí ráig COVID-19 agus chun an Sásra Aontais um Chosaint Shibhialta/rescEU a dhaingniú tuilleadh chun éascú a dhéanamh ar stoc-charnadh níos forleithne agus ar chomhordú ar dháileadh acmhainní riachtanacha ar fud na hEorpa. I bhfianaise go bhfuil easpa spáis ann le haghaidh ath-imlonnuithe faoi cheannteideal 3 agus i gcomhréir leis an togra, a cuireadh isteach inniu freisin, leasú a dhéanamh ar Rialachán CAI lena mbaintear na srianta i raon feidhme na hionstraime sin
                  5
               , molann an Coimisiún i nDréachtbhuiséad Uimh. 2/2020 go n‑úsáidfí an Ionstraim Corrlaigh Aonair le haghaidh an méid iomlán atá ar fáil faoin ionstraim speisialta sin de EUR 2 042,4 milliún
                  6
                chun an méadú sin a chumhdach.

               Thairis sin, déanann cinneadh forscaoilte molta sin na hIonstraime Solúbthachta leasú ar Chinneadh (AE) 2020/265 an 27 Samhain 2019 agus glacann sé ionad an leasaithe a cuireadh síos in éineacht le Dréachtbhuiséad Leasaitheach Uimh. 1/2020. Cumhdaítear sa togra nua sin, dá bhrí sin, na méaduithe comhcheangailte ar leithreasuithe faoi chomhair oibleagáidí le haghaidh ceannteideal 3 a chuimsítear i nDréachtbhuiséid Uimh. 1 agus 2/2020, méadaítear ann an méid iomlán atá le forscaoileadh go EUR 1 094,4 milliún
                  7
                agus ídítear ann an méid iomlán atá ar fáil faoin ionstraim sin le haghaidh 2020.

               Ós rud é nach dóthanach úsáid a bhaint as an Ionstraim Corrlaigh Aonair i nDréachtbhuiséad Uimh. 2/2020 agus as an gcinneadh forscaoilte molta chun riachtanais airgeadais na hIonstraime Tacaíochta Éigeandála a chumhdach, déanann an Coimisiún togra ar leith freisin
                  8
               , in éineacht le Dréachtbhuiséad Uimh. 2/2020, chun an Corrlach Teagmhais a fhorscaoileadh le haghaidh 2020 le haghaidh méid EUR 714,6 milliún.

               Tugtar, sa tábla thíos, na leithreasuithe táscacha i gcomhair íocaíochta a chomhfhreagraíonn don fhorscaoileadh atá tugtha ón Ionstraim Sholúbthachta:

               (in EUR milliúin, ag praghsanna reatha)

                        Bliain

                        Leithreasuithe íocaíochta a bhaineann le húsáid na hionstraime solúbthachta in 2020

                        2020

                        574,6

                        2021

                        413,7

                        2022

                        66,2

                        2023

                        39,9

                        Iomlán

                        1 094,4

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               lena leasaítear Cinneadh (AE) 2020/265 a mhéid a bhaineann le coigeartuithe ar na méideanna arna bhforscaoileadh ón Ionstraim Sholúbthachta le haghaidh 2020 chun úsáide i gcomhair imirce, insreabhadh dídeanaithe agus bagairtí slándála, le haghaidh bearta láithreacha i gcomhthéacs ráig COVID-19 agus le haghaidh athneartú ar Oifig an Ionchúisitheora Phoiblí Eorpaigh

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               ag féachaint don Chonradh ar Fheidhmiú an Aontais Eorpaigh,

               Ag féachaint do Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i dtaca le hábhair bhuiséadacha agus le bainistíocht fhónta airgeadais
                  9
               , agus go háirithe pointe 12 de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tá sé beartaithe leis an Ionstraim Sholúbthachta go mbeifear in ann caiteachas a mhaoiniú, ar caiteachas é a shainaithnítear go soiléir agus nach bhféadfaí a mhaoiniú faoi na huasteorainneacha a bheadh le fáil le haghaidh ceann amháin nó níos mó de cheannteidil eile bhuiséad ginearálta an Aontais.

               (2)Is é EUR 600 000 000 (praghsanna 2011), mar a leagtar síos in Airteagal 11 de Rialachán (AE, Euratom) Uimh. 1311/2013
                  10
                ón gComhairle é, an uasteorainn leis an méid bliantúil a bheidh ar fáil don Ionstraim Sholúbthachta, arna méadú, i gcás inarb infheidhme ag méideanna atá dulta i léig agus curtha ar fáil i gcomhréir leis an dara fomhír de mhír 1 den Airteagal sin.

               (3)An 27 Samhain 2019 ghlac Parlaimint na hEorpa agus an Chomhairle Cinneadh (AE) 2020/265
                  11
                maidir leis an Ionstraim Sholúbthachta a fhorscaoileadh chun méid EUR 778 074 489 a sholáthar i leithreasuithe faoi chomhair oibleagáidí faoi cheannteideal 3 (Slandáil agus Saoránacht) don bhliain airgeadais 2020 chun bearta a mhaoiniú i réimse na himirce, na ndídeanaithe agus na slándála.

               (4)Maidir leis an dréachtbhuiséad leasaitheach Uimh. 1/2020
                  12
                lena gcuimsítear méadú 423 300 000 milliún ar leithreasuithe faoi chomhair oibleagáidí le haghaidh ceannteideal 3 chun riar do na riachtanais a d’eascair as an méadú ar bhrú imirce sa Ghréig, chun maoiniú a dhéanamh ar bhearta láithreacha i gcomhthéacs ráig COVID-19 agus chun méadú ar bhuiséad Oifig an Ionchúisitheora Phoiblí Eorpaigh a chumhdach. As an méadú iomlán sin, cumhdaítear EUR 350 000 000 trí leas a bhaint as an gCorrlach Foriomlán le haghaidh Gealltanas a leagtar síos in Airteagal 14 de Rialachán ón gComhairle (AE, Euratom) Uimh. 1311/2013 agus cumhdaítear EUR 73 300 000 le forscaoileadh breise ar an Ionstraim Sholúbthachta le haghaidh 2020. Is gá freisin coigeartú a dhéanamh ar an bpróifíl táscach íocaíochta.

               (5)Cuimsítear i ndréachtbhuiséad leasaitheach 2/2020
                  13
                méadú breise EUR 3 000 000 000 ar leithreasaithe faoi chomhair oibleagáidí le haghaidh ceannteideal 3 chun Ionstraim Tacaíochta Éigeandála laistigh den Aontas a chumhdach chun cuidiú tuilleadh leis na Ballstáit aghaidh a thabhairt ar iarmhairtí ráig COVID-19 agus chun an Sásra Aontais um Chosaint Shibhialta/rescEU a dhaingniú tuilleadh chun éascú a dhéanamh ar stoc-charnadh níos forleithne agus ar chomhordú ar dháileadh acmhainní riachtanacha ar fud na hEorpa. As an méadú sin, cumhdaítear EUR 2 042 402 163 trí leas a bhaint as an gCorrlach Foriomlán le haghaidh Gealltanas a leagtar síos in Airteagal 14 de Rialachán ón gComhairle (AE, Euratom) Uimh. 1311/2013 agus cumhdaítear EUR 243 039 699 le forscaoileadh breise ar an Ionstraim Sholúbthachta le haghaidh 2020. Is gá freisin coigeartú a dhéanamh ar an bpróifíl táscach íocaíochta.

               (6)Ba cheart, dá bhrí sin, Treoir (AE) 2020/265 a leasú dá réir sin.

               (7)Ba cheart an Cinneadh sin teacht i bhfeidhm an lá céanna leis an leasú ar bhuiséad 2020 arae ceadaítear leis an Ionstraim Sholúbthachta maoiniú a dhéanamh ar ghníomhaíochtaí áirithe agus an maoiniú sin os cionn uasteorainn a leagtar síos le haghaidh 2020 sa Chreat Airgeadais Ilbhliantúil.

               TAR ÉIS AN CINNEADH SEO A GHLACADH:

               Airteagal 1

               Leasaítear an chéad fhomhír de mhír 1 d’Airteagal 1 de Chinneadh (AE) 2020/265 mar a leanas: Cuirtear “EUR 1 094 414 188” in ionad “EUR 778 074 489”.

               Cuirtear an méid seo a leanas in ionad an dara fomhír de mhír 1: “Déanfar na suimeanna dá dtagraítear sa chéad fhomhír a úsáid chun bearta a mhaoiniú chun aghaidh a thabhairt ar dhúshláin leanúnacha na himirce, insreabhadh na ndídeanaithe agus na mbagairtí slándála chomh maith leis an ngéarchéim shláinte atá ann faoi láthair san Aontas Eorpach de bharr ráig COVID-19 agus de bharr an mhéadaithe ar riachtanais Oifig an Ionchúisitheora Phoiblí Eorpaigh.”

               Sa chéad fhomhír de mhír 2, cuirtear an méid seo a leanas in ionad phointí (a) go (d):

               “(a)
                     EUR 574 652 355 in 2020;

               (b)
                     EUR 413 658 806 in 2021;

               (c)
                     EUR 66 154 477 in 2022;

               (d)
                     EUR 39 948 550 in 2023.”

               Airteagal 2

               Tiocfaidh an Cinneadh seo i bhfeidhm ar lá a fhoilsithe in Iris Oifigiúil an Aontais Eorpaigh.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        IO L 58, 27.2.2020, lch. 51.

                     (2)

                        COM(2020) 145, 27.3.2020.

                     (3)

                        COM(2020) 140, 27.3.2020.

                     (4)

                        COM(2020) 170, 2.4.2020.

                     (5)

                        COM(2020) 174, 2.4.2020.

                     (6)

                        Tugann an méid sin an corrlach, a bhí fágtha ó 2019 (EUR 1 316,9 milliún) arna chur ar fáil do 2020, isteach sa “Choigeartú teicniúil i dtaca le hionstraim speisialta” arna ghlacadh inniu ag an gCoimisiún (COM(2020) 173, 2.4.2020)

                     (7)

                        Cuirtear san áireamh leis an méid sin EUR 175 mhilliún a chuaigh i léig in 2019 ón gCiste Eorpach um Choigeartú don Domhandú agus chuir sé leis an Ionstraim Sholúbthachta sa “Choigeartú teicniúil maidir leis an ionstraim speisialta” arna ghlacadh inniu ag an gCoimisiún (COM(2020) 173, 2.4.2020).

                     (8)

                        COM(2020) 172, 2.4.2020.

                     (9)

                        IO C 373, 20.12.2013, lch. 1.

                     (10)

                        Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014-2020 (IO L 347, 20.12.2013, lch. 884).

                     (11)

                        Cinneadh (AE) 2020/265 Ó Pharlaimint na hEorpa agus ón gComhairle an 27 Samhain 2019 maidir le leas a bhaint as an Ionstraim Sholúbthachta chun bearta buiséadacha láithreacha a mhaoiniú chun aghaidh a thabhairt ar dhúshláin leanúnacha na himirce, insreabhadh na ndídeanaithe agus na mbagairtí slándála (IO L 058 27.02.2020, lch. 51)

                     (12)

                        COM(2020) 145, 27.3.2020.

                     (13)

                        COM(2020) 170, 2.4.2020.


               AN COIMISIÚN EORPACH
            An Bhruiséil,6.4.2020
            COM(2020) 136 final
            2020/0052(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh a ghlacfar thar ceann an Aontais Eorpaigh i dTionól Aontas Liospóin

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunaítear an seasamh a ghlacfar thar ceann an Aontais i dTionól bliantúil Aontas Liospóin den Eagraíocht Dhomhanda um Maoin Intleachtúil, go háirithe i ndáil leis an gcinneadh atáthar a bheartú a ghlacadh maidir le ranníocaíochtaí speisialta ó na Páirtithe Conarthacha de bhun Airteagal 24(2)(v) d'Acht na Ginéive de Chomhaontú Liospóin i dtaca le Sonrúcháin Tionscnaimh agus Tásca Geografacha.

               2.Comhthéacs an togra

               2.1.Acht na Ginéive de Chomhaontú Liospóin i dtaca le Sonrúcháin Tionscnaimh agus Tásca Geografacha

               Is é is aidhm d'Acht na Ginéive 2015 de Chomhaontú Liospóin i dtaca le Sonrúcháin Tionscnaimh agus Tásca Geografacha (‘an Comhaontú’) cosaint idirnáisiúnta chuimsitheach éifeachtach a thabhairt d'ainmneacha táirgí de thionscnamh áitiúil ar ardcháilíocht. Leis an Acht, tugtar cothrom le dáta agus feabhsaítear an córas cláraithe idirnáisiúnta atá ann cheana a chosnaíonn ainmneacha lena sainaithnítear tionscnamh geografach na dtáirgí: Comhaontú Liospóin 1958 maidir le Sonrúcháin Tionscnaimh a Chosaint agus maidir lena gClárú go hIdirnáisiúnta. Tháinig an Comhaontú i bhfeidhm an 26 Feabhra 2020.

               Is páirtí é an tAontas Eorpach sa Chomhaontú
                  1
               .

               2.2.Tionól Aontas Liospóin

               Is Aontas Speisialta arna riar ag an Eagraíocht Dhomhanda um Maoin Intleachtúil é Tionól Aontas Liospóin. Tá sé comhdhéanta de na Páirtithe Conarthacha in Acht na Ginéive de Chomhaontú Liospóin i dtaca le Sonrúcháin Tionscnaimh agus Tásca Geografacha (“Acht na Ginéive”) agus na Stáit ar páirtithe iad i gComhaontú Liospóin 1958 maidir le Sonrúcháin Tionscnaimh a Chosaint agus maidir lena gClárú go hIdirnáisiúnta nó in Acht 1967 (Comhaontú Liospóin a athbhreithníodh i Stócólm an 14 Iúil 1967). Tagann Tionól Aontas Liospóin le chéile go bliantúil i gcomhthéacs Thionól Ginearálta na hEagraíochta Domhanda um Maoin Intleachtúil. Is in Airteagal 22 (2) d'Acht na Ginéive a leagtar amach a chúraimí. Go háirithe, tá na cúraimí seo a leanas air: Bíonn sé ag plé leis na hábhair uile a bhaineann le coinneáil ar bun agus forbairt an Aontais Speisialta agus le cur chun feidhme Acht na Ginéive. Leasaítear leis na Rialacháin lena mbunaítear na sonraí chun Acht na Ginéive a chur i gcrích. Glactar leis Rialacháin airgeadais an Aontais Speisialta agus leasuithe ar Airteagail Acht na Ginéive maidir le Tionól an Aontais Speisialta (Airteagal 22), le Biúró Idirnáisiúnta na hEagraíochta Domhanda um Maoin Intleachtúil (Airteagal 23), agus maidir le hAirgeadas (Airteagal 24) chomh maith leis an nós imeachta leasaithe le haghaidh na nAirteagal sin (Airteagal 27). Maidir le hairgeadas go sonrach, féadfaidh sé a chinneadh cé acu is leor nó nach leor admhálacha ó fhoinsí ioncaim an Aontais Speisialta chun na costais a chumhdach agus a mhéid nach leor iad, rud a chuirfidh oibleagáid ar Pháirtithe Conarthacha ranníocaíochtaí speisialta a dhéanamh de bhun Airteagal 24 (2) (v) d'Acht na Ginéive. Ní bhaineann an togra seo ón gCoimisiún ach le cinntí de bhun Airteagal 24 (2) (v) d'Acht na Ginéive. Féachfaidh an Tionól lena chinntí a ghlacadh de chomhthoil. I gcás nach féidir cinneadh a dhéanamh de chomhthoil, is trí vótáil a dhéanfar cinneadh faoin ábhar i dtrácht. I gcás mar sin, beidh vóta amháin ag gach Páirtí Conarthach ar Stát é agus is ina ainm féin, agus ina ainm féin amháin, a vótálfaidh sé; agus féadfaidh aon Pháirtí Conarthach arb eagraíocht idir-rialtasach é vóta a chaitheamh, in áit a Bhallstát, le líon vóta atá cothrom le líon a Bhallstát ar páirtithe iad san Acht seo. Le hAirteagal 4 mír 2 de Chinneadh (AE) 2019/1754 ón gComhairle an 7 Deireadh Fómhair 2019 maidir le haontachas an Aontais Eorpaigh le hAcht na Ginéive sonraítear go vótálfaidh an tAontas i dTionól an Aontais Speisialta agus nach ndéanfaidh na Ballstáit a dhaingnigh nó a d'aontaigh d'Acht na Ginéive a gceart vótála a fheidhmiú.

               2.3.An gníomh atá beartaithe ag Tionól Aontas Liospóin

               Le linn a chruinnithe bliantúla faoi chuimsiú Thionól Ginearálta na hEagraíochta Domhanda um Maoin Intleachtúil, féadfaidh Tionól Aontas Liospóin cinntí a ghlacadh maidir lena mhéid nach leor admhálacha ó fhoinsí ioncaim an Aontais Speisialta chun na costais a chumhdach, rud a chuirfidh oibleagáid ar na Páirtithe Conarthacha ranníocaíochtaí speisialta a dhéanamh de bhun Airteagal 24 (2) (v) d'Acht na Ginéive (‘an gníomh beartaithe’).

               Is é is aidhm don ghníomh atá beartaithe bonn a chur faoi ranníocaíochtaí speisialta arna ndéanamh ag Páirtithe Conarthacha in Acht na Ginéive chun costais an Aontais Speisialta a chumhdach.

               Beidh an gníomh atá beartaithe ina cheangal ar na páirtithe i gcomhréir le hAirteagal 24 (2) (v) den Chomhaontú, lena bhforáiltear: ‘(2) [Foinsí Maoiniúcháin an Bhuiséid] Gheofar ioncam an Aontais Speisialta ó na foinsí seo a leanas:[...] (v) ranníocaíochtaí speisialta ó na Páirtithe Conarthacha nó aon fhoinse eile atá díorthaithe ó na Páirtithe Conarthacha nó na tairbhithe, nó an dá dhream, mura leor admhálacha ó na foinsí a shonraítear in ítimí (i) go (iv) agus a mhéid nach leor iad chun na costais a chumhdach, mar a chinnfidh an Tionól.’.

               3.An seasamh a ghlacfar thar ceann an Aontais

               Is é an seasamh atá beartaithe páirt a ghlacadh i gcomhdhearcadh maidir le cinneadh ó Thionól Aontas Liospóin maidir lena mhéid nach leor admhálacha ó fhoinsí ioncaim a shonraítear in ítimí (i) go (iv) d'Airteagal 24 (2) d'Acht na Ginéive chun na costais a chumhdach. Sa chás sin, beidh ioncam Aontas Liospóin díorthaithe a mhéid sin trí ranníocaíochtaí speisialta ó na Páirtithe Conarthacha nó ó aon fhoinse eile atá díorthaithe ó na Páirtithe Conarthacha nó na tairbhithe, nó an dá dhream.

               Leis an gcinneadh ón gComhairle atá beartaithe, chuirfí de chumas ar an Aontas Eorpach, ar feadh na n‑acmhainní atá ar fáil chun na críche sin ó bhuiséad bliantúil an Aontais, páirt a ghlacadh sa chomhdhearcadh maidir le cinneadh ón Tionól de bhun Airteagal 24 (2) (v) d'Acht na Ginéive.

               Le buiséad an Aontais Eorpaigh le haghaidh 2020 soláthraítear €1 mhilliún faoi líne bhuiséid 05.06.01 mar ranníocaíocht an Aontais Eorpaigh d'fheidhmiú Aontas Liospóin san Eagraíocht Dhomhanda um Maoin Intleachtúil ar bhonn Acht na Ginéive de Chomhaontú Liospóin i dtaca le Sonrúcháin Tionscnaimh agus Tásca Geografacha. Ba cheart don Aontas Eorpach a bheith in ann páirt a ghlacadh i gcomhdhearcadh maidir le cinneadh ó Thionól Aontas Liospóin de bhun Airteagal 24 (2) (v) d'Acht na Ginéive. Tá gá le cinneadh den sórt sin ionas go mbeidh an tAontas in ann an íocaíocht a dhéanamh i gcomhréir leis an mbunghníomh lena soláthraítear an bunús dlí le haghaidh chur chun feidhme an chaiteachais a iontrálfar sa bhuiséad
                  2
               . Leis an mbunghníomh seo, foráiltear mar a leanas: “I gcás ina ndíorthófar an t‑ioncam ón Aontas Speisialta i gcomhréir le pointe (v) d'Airteagal 24(2) d'Acht na Ginéive, féadfaidh an tAontas ranníocaíocht speisialta airgeadais a dhéanamh ar feadh na n‑acmhainní atá ar fáil chun na críche sin ó bhuiséad bliantúil an Aontais.”

               4.Bunús dlí

               4.1.Bunús dlí nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos "na seasaimh a ghlacfar thar ceann an Aontais i gcomhlacht arna bhunú le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.”

               Áirítear ar na "gníomhartha a bhfuil éifeachtaí dlíthiúla leo" gníomhartha a bhfuil éifeachtaí dlíthiúla leo de bhua na rialacha den dlí idirnáisiúnta lena rialaítear an comhlacht i gceist. Áirítear ann freisin ionstraimí nach bhfuil éifeacht cheangailteach leo faoin dlí idirnáisiúnta, ach a "d'fhéadfadh tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh"
                  3
               .

               4.1.2.Cur i bhfeidhm maidir leis an gcás seo

               Is comhlacht é Tionól Aontas Liospóin a cuireadh ar bun le comhaontú, mar atá Acht na Ginéive.

               An gníomh a iarrtar ar Thionól Aontas Liospóin a ghlacadh, is gníomh é a bhfuil éifeachtaí dlíthiúla leis. An gníomh atá beartaithe beidh sé ceangailteach faoin dlí idirnáisiúnta i gcomhréir le hAirteagal 24 (2) (v) d'Acht na Ginéive.

               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe.

               Dá bhrí sin, is é Airteagal 218(9) CFAE bunús dlí an nós imeachta don chinneadh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús substainteach dlí aonair, is é sin an bunús dlí a éilítear de réir na príomhaidhme nó na príomh-chomhpháirte.

               4.2.2.Cur i bhfeidhm maidir leis an gcás seo

               Baineann príomhchuspóir agus príomhábhar an ghnímh atá beartaithe leis an gcomhbheartas tráchtála.

               Dá bhrí sin, is é Airteagal 207 CFAE bunús substaintiúil dlí an chinnidh atá beartaithe.

               4.3.Conclúid

               Ba cheart Airteagal 207 CFAE a bheith ina bhunús dlí don chinneadh atá beartaithe, i gcomhar le hAirteagal 218(9) CFAE.

               2020/0052 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh a ghlacfar thar ceann an Aontais Eorpaigh i dTionól Aontas Liospóin

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207 de, i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)D'aontaigh an tAontas Eorpach d'Acht na Ginéive de Chomhaontú Liospóin i dtaca le Sonrúcháin Tionscnaimh agus Tásca Geografacha (‘an Comhaontú) le Cinneadh ón gComhairle (AE) 2019/1754 an 7 Deireadh Fómhair 2019
                  4
               . Tháinig an Comhaontú i bhfeidhm an 26 Feabhra 2020.

               (2)De bhun Airteagal 22 (2) (a) (i) den Chomhaontú, féadfaidh Tionól Aontas Liospóin cinntí a ghlacadh a bhaineann le coinneáil ar bun agus forbairt an Aontais Speisialta agus le cur chun feidhme an Chomhaontaithe.

               (3)Féadfaidh Tionól Aontas Liospóin, ag a chruinniú bliantúil le linn Thionól Ginearálta na hEagraíochta Dhomhanda um Maoin Intleachtúil an 21-29 Meán Fómhair 2020, cinneadh a ghlacadh maidir le cé acu is leor nó nach leor admhálacha ó fhoinsí ioncaim an Aontais Speisialta chun na costais a chumhdach agus a mhéid nach leor iad, rud a chuirfidh oibleagáid ar na Páirtithe Conarthacha ranníocaíochtaí speisialta a dhéanamh de bhun Airteagal 24 (2) (v) den Chomhaontú.

               (4)An seasamh a ghlacfar thar ceann an Aontais i dTionól Aontas Liospóin is iomchuí é a leagan amach, ós rud é go mbeidh an cinneadh ina cheangal ar an Aontas.

               (5)Ba cheart don Aontas a bheith in ann páirt a ghlacadh i gcomhdhearcadh maidir le cinneadh ó Thionól Aontas Liospóin de bhun Airteagal 24 (2) (v) den Chomhaontú laistigh de na hacmhainní buiséadacha atá ar fáil. Tá gá le cinneadh den sórt sin ionas go mbeidh an tAontas in ann íocaíocht a dhéanamh i gcomhréir le hAirteagal 14 de Rialachán (AE) 2019/1753 ó Pharlaimint na hEorpa agus ón gComhairle
                  5
               .

               TAR ÉIS AN CINNEADH SEO A GHLACADH:

               Airteagal 1

               Seo a leanas an seasamh a ghlacfar thar ceann an Aontais nuair a thagann Tionól Aontas Liospóin le chéile le linn Thionól Ginearálta na hEagraíochta Dhomhanda um Maoin Intleachtúil an 21-29 Meán Fómhair 2020 maidir le ranníocaíocht speisialta de bhun Airteagal 24 (2) (v) d'Acht na Ginéive de Chomhaontú Liospóin i dtaca le Sonrúcháin Tionscnaimh agus Tásca Geografacha:

               Féadfaidh an tAontas páirt a ghlacadh i gcomhdhearcadh maidir le cinneadh maidir lena mhéid nach leor admhálacha ó fhoinsí ioncaim an Aontais Speisialta chun na costais a chumhdach, rud a chuirfidh oibleagáid ar Pháirtithe Conarthacha ranníocaíochtaí speisialta a dhéanamh de bhun Airteagal 24 (2) (v) d'Acht na Ginéive. Uasmhéid na ranníocaíochta speisialta ón Aontas le haghaidh 2020 ní sháróidh sé na leithreasuithe dá bhforáiltear sa bhuiséad ginearálta.

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

               RÁITEAS AIRGEADAIS

                        RÁITEAS AIRGEADAIS

                        Fin Stat/2020/LK/GH/pl/1406340

                        agri.ddg3.a.2(2020)1398840

                        6.22.2020

                        DÁTA: 24/02/2020

                        1.

                        CEANNTEIDEAL BUISÉID:

                        CAIBIDIL 05 06 GNÉITHE IDIRNÁISIÚNTA DE RÉIMSE BEARTAIS ‘TALMHAÍOCHT AGUS FORBAIRT TUAITHE’

                        05 06 01 Comhaontuithe Talmhaíochta Idirnáisiúnta

                        LEITHREASUITHE:

                        B2020:EUR 6.300.000

                        2.

                        TEIDEAL:
                           Togra le haghaidh Cinneadh ón gComhairle maidir leis an seasamh a ghlacfar thar ceann an Aontais Eorpaigh i dTionól Bliantúil Aontas Liospóin ón Eagraíocht Dhomhanda um Maoin Intleachtúil

                        3.

                        BUNÚS DLÍ: Is iad Airteagal 207 i gcomhar le hAirteagal 218(9) den Chonradh ar Fheidhmiú an Aontais Eorpaigh is bunús dlí don togra seo.

                        4.

                        AIDHMEANNA:

                        A bheith mar bhonn chun ranníocaíochtaí speisialta a íoc le costais an Aontais Speisialta a chumhdach.

                        5.

                        IMPLEACHTAÍ AIRGEADAIS

                        TRÉIMHSE 12 MHÍ

                           (EUR)

                        AN BHLIAIN AIRGEADAIS REATHA 2020

                        (EUR)

                        AN BHLIAIN AIRGEADAIS INA DHIAIDH SIN 2021

                        (EUR)

                        5.0

                        CAITEACHAS

                        -
                              ARNA MHUIREARÚ AR BHUISÉAD AN AONTAIS
                           (AISÍOCAÍOCHTAÍ/IDIRGHABHÁLACHA)

                        -
                              ÚDARÁIS NÁISIÚNTA

                        -
                              EILE

                        1 mhilliún

                        1 mhilliún

                        1 mhilliún

                        5.1

                        IONCAM

                        -
                              ACMHAINNÍ DÍLSE AN AONTAIS EORPAIGH
                           (TOBHAIGH/DLEACHTANNA CUSTAIM)

                        -
                              NÁISIÚNTA

                        5.0.1

                        CAITEACHAS MEASTA

                        5.1.1

                        IONCAM MEASTA

                        5.2

                        MODH RÍOMHA:

                        6.0

                        AN FÉIDIR AN TIONSCADAL A MHAOINIÚ Ó LEITHREASUITHE A CUIREADH ISTEACH SA CHAIBIDIL ÁBHARTHA DEN BHUISÉAD ATÁ ANN FAOI LÁTHAIR?

                        IS FÉIDIR

                        6.1

                        AN FÉIDIR AN TIONSCADAL A MHAOINIÚ TRÍ AISTRIÚ A DHÉANAMH IDIR CAIBIDLÍ AN BHUISÉID ATÁ ANN FAOI LÁTHAIR?

                        IS FÉIDIR NÍ FÉIDIR

                        6.2

                        AN mBEIDH GÁ LE BUISÉAD FORLÍONTACH?

                        NÍ BHEIDH

                        6.3

                        AN GÁ LEITHREASUITHE A CHUR ISTEACH I mBUISÉID AMACH ANSEO?

                        IS GÁ

                        Féadfaidh an tAontas ranníocaíocht speisialta a dhéanamh de bhun Airteagal 24(2)(v) d'Acht na Ginéive ar feadh na n‑acmhainní atá ar fáil chun na críche sin i mbuiséad bliantúil an Aontais. In 2020, leithdháilfear méid EUR 1 mhilliún ar líne bhuiséid 05 06 01 chun na críche sin.

                     (1)

                        Cinneadh (AE) 2019/1754 ón gComhairle an 7 Deireadh Fómhair 2019 maidir le haontachas an Aontais le hAcht na Ginéive de Chomhaontú Liospóin i dtaca le Sonrúcháin Tionscnaimh agus Tásca Geografacha, IO L271/2019, lgh. 12–14.

                     (2)

                        Airteagal 14 (Ranníocaíocht speisialta airgeadais) de Rialachán (AE) 2019/1753 ó Pharlaimint na hEorpa agus ón gComhairle an 23 Deireadh Fómhair 2019 maidir le gníomhaíocht an Aontais tar éis a aontachais le hAcht na Ginéive de Chomhaontú Liospóin i dtaca le Socrúcháin Tionscnaimh agus Tásca Geografacha

                     (3)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (4)

                        IO L271, 24.10.2019, lch. 12.

                     (5)

                        Rialachán (AE) 2019/1753 ó Pharlaimint na hEorpa agus ón gComhairle an 23 Deireadh Fómhair 2019 maidir le gníomhaíocht an Aontais tar éis a aontachais le hAcht na Ginéive de Chomhaontú Liospóin i dtaca le hAinmniúcháin Tionscnaimh agus Tásca Geografacha (IO L271, 24.10. 2019, lch. 1).